CELEX: 62001CJ0029
Language: fi
Date: 2002-03-07
Title: Yhteisöjen tuomioistuimen tuomio (toinen jaosto) 7 päivänä maaliskuuta 2002. # Euroopan yhteisöjen komissio vastaan Espanjan kuningaskunta. # Jäsenyysvelvoitteiden noudattamatta jättäminen - Direktiivin 96/61/EY täytäntöönpanon laiminlyönti . # Asia C-29/01.

Avis juridique important

|

62001J0029

Yhteisöjen tuomioistuimen tuomio (toinen jaosto) 7 päivänä maaliskuuta 2002.  -  Euroopan yhteisöjen komissio vastaan Espanjan kuningaskunta.  -  Jäsenyysvelvoitteiden noudattamatta jättäminen - Direktiivin 96/61/EY täytäntöönpanon laiminlyönti .  -  Asia C-29/01.  

Oikeustapauskokoelma 2002 sivu I-02503

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

1. Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen - Sillä ei ole merkitystä, että aloitetaan menettely sellaisen lain antamiseksi, jonka tarkoituksena on direktiivin saattaminen osaksi kansallista oikeutta(EY 10 artikla ja EY 249 artiklan kolmas kohta)2. Jäsenyysvelvoitteiden noudattamatta jättämistä koskeva kanne - Yhteisöjen tuomioistuimen arviointi siitä, onko kanne perusteltu - Huomioon otettava tilanne - Tilanne perustellussa lausunnossa asetetun määräajan päättyessä(EY 226 artikla) 

Asianosaiset

Asiassa C-29/01,Euroopan yhteisöjen komissio, asiamiehenään G. Valero Jordana, prosessiosoite Luxemburgissa,kantajana,vastaanEspanjan kuningaskunta, asiamiehenään M. López-Monís Gallego, prosessiosoite Luxemburgissa,vastaajana,jossa kantaja vaatii yhteisöjen tuomioistuinta toteamaan, että Espanjan kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 syyskuuta 1996 annetun neuvoston direktiivin 96/61/EY (EYVL L 257, s. 26) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai joka tapauksessa koska se ei ole ilmoittanut niistä komissiolle,YHTEISÖJEN TUOMIOISTUIN (toinen jaosto),toimien kokoonpanossa: jaoston puheenjohtaja N. Colneric sekä tuomarit R. Schintgen (esittelevä tuomari) ja V. Skouris,julkisasiamies: C. Stix-Hackl,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 10.1.2002 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 24.1.2001 ja jossa se vaatii yhteisöjen tuomioistuinta toteamaan, että Espanjan kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY (EYVL L 257, s. 26) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai joka tapauksessa koska se ei ole ilmoittanut niistä komissiolle.2 Direktiivin 96/61/EY 21 artiklan 1 kohdan ensimmäisen alakohdan mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään kolmen vuoden kuluttua sen voimaantulopäivästä eli 30.10.1999 ja ilmoitettava tästä viipymättä komissiolle.3 Koska komissio katsoi, ettei direktiiviä 96/61/EY ollut saatettu säädetyssä määräajassa osaksi Espanjan oikeutta, se aloitti jäsenyysvelvoitteiden noudattamatta jättämistä koskevan menettelyn. Kehotettuaan virallisella huomautuksella Espanjaa esittämään sille huomautuksensa komissio antoi 27.7.2000 perustellun lausunnon, jossa se vaati tätä jäsenvaltiota toteuttamaan direktiivin noudattamisen edellyttämät toimet kahden kuukauden kuluessa tämän lausunnon tiedoksiantamisesta.4 Espanjan pysyvä edustusto Euroopan unionissa pyysi 8.9.2000, että määräaikaa, joka oli asetettu perusteltuun lausuntoon vastaamista varten, pidennettäisiin yhdellä kuukaudella. Komissio ei hyväksynyt tätä pyyntöä.5 Espanjan viranomaiset ovat 6.12.2000 päivätyllä kirjeellä ilmoittaneet komissiolle, että direktiivin 96/61/EY täytäntöönpanoa koskeva lakiesitys on 20.11.2000 esitelty ympäristöasioiden valmisteluyksikölle. Espanjan viranomaisten mukaan hallituksen on tarkoitus hyväksyä teksti lakiehdotuksena huhtikuussa 2001 ja laki on tarkoitus saattaa voimaan ennen vuoden 2001 loppua.6 Koska näistä tiedoista kävi ilmi, ettei direktiiviä 96/61/EY ollut vieläkään saatettu osaksi Espanjan oikeutta, komissio päätti nostaa nyt esillä olevan kanteen.7 Komissio muistuttaa jäsenvaltioille direktiivin 96/61/EY nojalla kuuluvista velvoitteista ja toteaa, että Espanjan kuningaskunta oli velvollinen toteuttamaan kyseisen direktiivin noudattamisen edellyttämät toimenpiteet säädetyssä määräajassa ja ilmoittamaan niistä viipymättä komissiolle. Koska lakiesityksen valmistelua ei komission mukaan voida pitää pätevänä ja riittävänä toimenpiteenä direktiivin saattamiseksi osaksi kansallista oikeusjärjestystä, Espanjan kuningaskunta on laiminlyönyt sille direktiivin 96/61/EY mukaan kuuluvat velvoitteet.8 Espanjan kuningaskunta ei kiistä sitä, että se ei ole täytäntöönpannut säädetyssä määräajassa direktiiviä 96/61/EY, ja korostaa sitä, että direktiivin täytäntöönpano on vielä kesken. Se väittää kuitenkin, että koska se on aloittanut tarpeellisen kansallisen menettelyn varmistaakseen direktiivin 96/61/EY täytäntöönpanon, se on noudattanut EY 10 artiklan mukaista velvoitettaan. Tällä perusteella se vaatii kanteen hylkäämistä ja komission velvoittamista korvaamaan oikeudenkäyntikulut.9 Tältä osin on syytä ensinnäkin todeta, että EY 10 artiklan ensimmäisen kohdan mukaan jäsenvaltiot toteuttavat kaikki yleis- tai erityistoimenpiteet, jotka ovat aiheellisia EY:n perustamissopimuksesta tai yhteisön toimielinten säädöksistä johtuvien velvoitteiden täyttämisen varmistamiseksi. Näihin säädöksiin kuuluvat direktiivit, jotka EY 249 artiklan kolmannen kohdan mukaisesti velvoittavat saavutettavaan tulokseen nähden jokaista jäsenvaltiota, jolle se on osoitettu. Tämä velvoite merkitsee niiden jäsenvaltioiden osalta, joille direktiivi on osoitettu, velvoitetta toteuttaa kansallisessa oikeusjärjestyksessä kaikki direktiivin täyden oikeusvaikutuksen varmistamiseksi tarvittavat toimenpiteet direktiivissä asetetun tavoitteen mukaisesti (ks. asia C-119/00, komissio v. Luxemburg, tuomio 21.6.2001, Kok. 2001, s. I-4795, 12 kohta).10 Tätä vaatimusta ei täytetä pelkästään sillä, että aloitetaan menettely sellaisen lain antamiseksi, jonka tarkoituksena on varmistaa direktiivin saattaminen osaksi kansallista oikeutta.11 Toisaalta vakiintuneessa oikeuskäytännössä on katsottu, että arvioitaessa sitä, onko jäsenvaltio jättänyt noudattamatta jäsenyysvelvoitteitaan, on otettava huomioon jäsenvaltion tilanne sellaisena kuin se oli perustellussa lausunnossa asetetun määräajan päättyessä (ks. mm. asia C-147/00, komissio v. Ranska, tuomio 15.3.2001, Kok. 2001, s. I-2387, 26 kohta).12 Nyt esillä olevassa asiassa on selvää, että direktiivin 96/61/EY täytäntöönpanoa ei ole saatettu päätökseen siinä määräajassa, joka perustellussa lausunnossa on sitä varten asetettu.13 Komission nostamaa kannetta on siis pidettävä perusteltuna.14 Näin ollen on todettava, että Espanjan kuningaskunta ei ole noudattanut direktiivin 96/61/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä. 

Päätökset oikeudenkäyntikuluista

Oikeudenkäyntikulut15 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut Espanjan kuningaskunnan velvoittamista korvaamaan oikeudenkäyntikulut ja Espanjan kuningaskunta on hävinnyt asian, se on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (toinen jaosto)on antanut seuraavan tuomiolauselman:1) Espanjan kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY mukaisia velvoitteitaan, koska se ei ole säädetyssä määräajassa antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2) Espanjan kuningaskunta velvoitetaan korvaamaan oikeudenkäyntikulut.